Mullaressursside määratlemise baas
Mullaressursside määratlemise baas (World Reference Base for Soil Resources, lühend WRB) on rahvusvaheline mulla klassifikatsioon, mis loodi Rahvusvahelise Mullateaduse Seltsi (International Union of Soil Science) juhendamisel ja millega 1998. aastal vahetati välja FAO mulla klassifikatsioon. Selle klassifikatsiooni loomise eesmärk oli luua alus riikide mullaressursside korrelatsioonide leidmiseks. Seda uuendati 2022. aastal. Mullaressursside määratlemise baasi eesmärk ei ole riiklike mulla klassifikatsioonide väljavahetamine, vaid see annab võimaluse neid klassifikatsioone omavahel võrrelda ja korrelatsiooni leida.